Informatīvais ziņojums

**„Par Latvijas prioritātēm Eiropas Ekonomikas zonas finanšu instrumenta un Norvēģijas finanšu instrumenta 2009.-2014.gada plānošanas perioda ietvaros”**

**Situācijas izklāsts**

2009.gada 18.decembrī Norvēģija, Īslande un Lihtenšteina (donorvalstis) panāca vienošanos ar Eiropas Komisiju (EK) par Eiropas Ekonomikas zonas finanšu instrumenta (EEZ FI) un Norvēģijas finanšu instrumenta (NFI) ieviešanai paredzētā finansējuma piešķiršanu plānošanas periodā no 2009. līdz 2014.gadam, un š.g. 28.jūlijā par minētā atbalsta piešķiršanu tika parakstīts līgums starp EK un Norvēģijas Karalisti par NFI un līgums starp EK un EEZ-EBTA[[1]](#footnote-1) valstīm par EEZ FI. Latvijai paredzētā finanšu palīdzības daļa EEZ FI un NFI kopā ir EUR 72,95 milj. jeb LVL 51,27 milj. (EEZ FI ietvaros – EUR 34,55 milj. jeb LVL 24,29 milj. un NFI ietvaros – EUR 38,4 milj. eiro jeb LVL 26,98 milj.).

Turpmākā procedūra paredz, ka donorvalstis noslēgs saprašanās memorandus ar saņēmējvalsti (t.sk. Latviju) par EEZ FI un NFI ieviešanu. Saprašanās memorandu ietvaros būs jāpanāk vienošanās par EEZ FI un NFI ieviešanas mehānismu, kā arī par konkrētām prioritātēm, kuras dalībvalsts izvēlas no donorvalstu piedāvātajām prioritātēm un tām paredzēto finansējuma apjomu. Finanšu ministrija ir EEZ FI un NFI vadošā iestāde, un tādējādi tās uzdevums ir vadīt saprašanās memorandu parakstīšanas procesu, tai skaitā, pārstāvēt Latvijas viedokli sarunās ar donorvalstīm par EEZ FI un NFI 2009.-2014.gada prioritātēm.

2011.gada 2.februārī Oslo, Norvēģijā, notiks atkārtotas sarunas ar donorvalstu pārstāvjiem pirms EEZ FI un NFI saprašanās memorandu noslēgšanas, kuru galvenais mērķis bija saskaņot Latvijas izvirzīto prioritāšu atbilstību donorvalstu izvirzītajiem nosacījumiem, saskaņot prioritāšu ietvaros iecerētos pasākumus un/vai atbalsta jomas, prioritātēm atvēlēto finansējumu, kā arī vienoties par atsevišķiem vispārīgiem jautājumiem, kas skar EEZ FI un NFI plānošanas un ieviešanas sistēmu, lai nodrošinātu EEZ FI un NFI saprašanās memorandu noslēgšanu.

**Latvijas pozīcija**

1. Atbalstāmās prioritātes

EEZ FI un NFI ietvaros tiks atbalstītas sekojošas Latvijas prioritātes:

3.1. Klimata izmaiņas un atjaunojamā enerģija;

3.2. NVO fonds pilsoniskās sabiedrības attīstībai, ietverot cilvēkdrošību, ilgtermiņa atbalstu sociālās atstumtības riskam pakļautajiem bērniem un jauniešiem, vietējās un reģionālās iniciatīvas, lai mazinātu nevienlīdzību un veicinātu sociālo iekļaušanu un dzimumu līdztiesības principa ievērošanu;

3.3. Kultūras mantojuma aizsardzība;

3.4. Atbalsts zaļākai rūpniecībai – Viedo tehnoloģiju fonds;

3.5. Bilaterālā pētniecības un stipendiju programma;

3.6. Tieslietas un iekšlietas, ietverot kriminālsodu izpildes pilnveidošanu un īslaicīgās aizturēšanas apstākļu uzlabošanu;

3.7. Cienīga darba un trīspusējās sadarbības veicināšana.

3.8. Kapacitātes celšana un institucionālā sadarbība ar Norvēģijas publiskajām institūcijām, vietējām un reģionālām varas iestādēm.

1. Finansējums

Latvijas nostāja ir, ka, ņemot vērā ierobežotos Latvijas nacionālā budžeta resursus, EEZ FI un NFI ietvaros tiks tērēts iespējami mazākais nacionālā līdzfinansējuma apjoms.

1. Ieviešana

Finanšu ministrija veiks vadošās iestādes funkcijas EEZ FI un NFI ieviešanā, bet par konkrēto prioritāšu ieviešanu atbildību uzņemsies nozaru ministrijas, kuru kompetencē ir politikas veidošana attiecīgajā nozarē (piezīme – prioritāti „NVO fonds” ieviesīs Sabiedrības integrācijas fonds).

Finanšu ministrs ­ A. Vilks

21.01.2011. 12:32

469

Inta Liepa

Finanšu ministrijas

Eiropas Savienības fondu stratēģijas departamenta

direktora vietniece

Tālr. 67095480, fakss 67095697

Inta.Liepa@fm.gov.lv

1. Eiropas Ekonomikas Zonas – Eiropas Brīvās Tirdzniecības Asociācija [↑](#footnote-ref-1)